 Farxaddii iyo rayrayntii ka dhaltay xorriyaddii iyo midawga labadii gobol ee waqooyiga iyo koofurta bishii Julay 1960 waxa barbar socday shaki iyo kalsooni darro ku aadan sidii loo heli lahaa cadaalad siyaasadeed, shakigaana waxa uu aad uga muuqday aftidii loo qaaday dastuurka dalka sanadkii 1961 oo gobolkii waqooyi intiisa badan ay diidmo ugu codeeyeen, iyadoo qoristiisana aanay markii horaba talo ku lahayn, iyo sidoo kale inqilaabkii dhicisoobay oo saraakiil ka soo jeeda gobolkaa ay isla sanadkaa ku dhaqaaqeen. 